<classify> Chanzo cha picha, Getty ImagesThe Sun inaripoti kuwa AC Milan ni moja ya klabu zinazomfuatilia beki wa pembeni wa Manchester City na Ureno Joao Cancelo.Mchezaji huyo mwenye umri wa miaka 28 amekuwa akiingia na kutoka kwenye kikosi cha kwanza cha Pep Guardiola tangu mapumziko ya Kombe la Dunia. Je, atarejea kwenye mechi ya Ijumaa ya Kombe la FA akiwa na Arsenal?Chanzo cha picha, ReutersMichail Antonio anasema kuna uwezekano anaweza kuondoka West Ham katika dirisha la usajili la Januari.Antonio, 32, ambaye alijiunga na The Hammers kutoka Nottingham Forest kwa 7m mwaka 2015, alithibitisha kuwa amekuwa akiwasiliana na vilabu vingine.Akiongea kwenye The Footballers Football Podcast , fowadi huyo alisema: Kusema kweli, sijafutilia mbali lolote. Hilo ndilo ninaloweza kusema.Hakuna kilichokataliwa. Kuna mazungumzo, kwa hivyo chochote kitakachotokea, kifanyika.Antonio alikua mfungaji bora wa West Ham kwenye Premier League mnamo Agosti 2021 huku bao lake la 48 la ligi kuu likivunja rekodi ya klabu ya Paolo di Canio.Chanzo cha picha, Getty ImagesPep Guardiola kuhusu uhusiano wake na Mikel Arteta : Nilikuwa na makocha wengi wasaidizi na sikutaka mtu yeyote akubaliane nami tu. Tulihisi kwamba timu ingempa nafasi ya kuwa meneja na angeondoka. Mimi si mtu kusema hapana, lazima ubaki nami. Kila mtu ana ndoto, na najua alienda kwenye timu anayoishabikia.Alipokuwa hapa na tulifunga mabao, alikuwa akiruka na kushangilia, isipokuwa dhidi ya timu moja. Dhidi yao, niliruka, nikigeuka nyuma alikuwa amekaa pale. Ilikuwa dhidi ya Arsenal.Chanzo cha picha, Getty ImagesAnthony Gordon hajafika kwa mazoezi na Everton kwa siku ya tatu mfululizo.Kiungo huyo hajakuwepo kwenye kambi ya mazoezi ya klabu hiyo ya Finch Farm tangu Frank Lampard atimuliwe Jumatatu.Mchezaji huyo mwenye umri wa miaka 21 anawindwa na Newcastle na Chelsea, ambao wangependa kuweka makubaliano juu yake kabla ya dirisha la usajili kufungwa Jumanne.Chanzo cha picha, Getty ImagesPedro Porro anayependekezwa kuhamia Tottenham anasemekana kuwa katika hatua ya mwisho, na ada ya euro 45m 39.6m inasemekana kuwa wamekubaliana na Sporting Lisbon.Hata hivyo, kuna ripoti zinazokinzana kuhusu kama beki huyo wa pembeni wa Uhispania, 23, atajiunga kwa mkataba wa miaka minne au mitano.Chanzo cha picha, PA MediaFootball Insider imeripotikwamba Southampton wamekubali dili ya kumsajili beki wa kulia wa Luton Town James Bree.Wanasema mchezaji huyo mwenye umri wa miaka 25 anatazamiwa kufanyiwa uchunguzi wa kimatibabu leo kabla ya kujiunga kwa mkataba wa kudumu kwa ada ya hadi 750,000.  <topic>: MICHEZO 